**Ministru kabineta noteikumu projekta “Grozījumi Ministru kabineta 2005. gada 25. janvāra noteikumos Nr. 62 “Zivsaimniecības konsultatīvās padomes nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zivsaimniecības konsultatīvās padomes 2020. gada 16. septembra sēdes protokola Nr. 4.2-8e/3/2020 3. punkts.Padomes 2016. gada 19. decembra Direktīva 2017/159/ES, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (*COGECA*), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (*Europêche*) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots, ievērojot Zivsaimniecības konsultatīvās padomes (turpmāk – ZKP) 2020. gada 16. septembra sēdē izskatīto biedrības “Lauksaimnieku organizāciju sadarbības padome” (turpmāk – LOSP) iesniegumu par tā pārstāvja iekļaušanu ZKP sastāvā un pieņemot par to pozitīvu lēmumu.Spēkā esošajā ZKP nolikumā noteikts, ka ZKP sastāvā ir pārstāvji no deviņām ar zivsaimniecību saistītām biedrībām un tās sastāvu var mainīt, ja tam ir ZKP atbalsts.ZKP sēdē tika konstatēts, ka LOSP ir izveidojusies laba sadarbība ar zvejniekiem, tiek īstenoti arī projekti zvejnieku apmācībai un zivju produktu degustācijai, turklāt LOSP sekmīgi sadarbojas ar Pārtikas drošības, dzīvnieku veselības un vides zinātnes institūtu “BIOR”.Ar grozījumiem noteikumos tiek paredzētas arī apspriešanās iespējas par darbu zvejniecībā, kā to paredz Padomes 2016. gada 19. decembra Direktīva 2017/159/ES, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (*COGECA*), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (*Europêche*), (turpmāk – Direktīva 2017/159) un pārņemtas prasības par konsultēšanos jautājumos, kas skar zvejnieku nodarbinātību.Direktīvas 2017/159 pārējās normas ir iekļautas Ministru kabineta 2020. gada 17. novembra noteikumos Nr. 686 “Zvejnieku nodarbināšanas noteikumi” (turpmāk – Zvejnieku nodarbināšanas noteikumi). Tomēr, tā kā apspriešanās institūcija ir paredzēta pašā Zivsaimniecības konsultatīvajā padomē, kā arī ievērojot Valsts kancelejas iebildumus Zvejnieku nodarbināšanas noteikumu saskaņošanas procesā, Direktīvā paredzētās normas par apspriešanos tiek iekļautas nevis Zvejnieku nodarbināšanas noteikumos, bet gan šajos MK noteikumos. Šo normu iekļaušana nodrošinās pilnīgu Direktīvas 2017/159 pārņemšanu.Attiecībā uz Konsultatīvajā komisijā izskatāmajiem jautājumiem piemērojamās un attiecīgi apspriežamās normas par jūras zvejas kuģu drošību ir, piemēram, Ministru kabineta 2006.gada 28.marta noteikumi Nr. 248 “Noteikumi par jūras zvejas kuģu drošību”. Pēc nepieciešamības var apspriesties arī par Jūras kodeksu u.tml. Savukārt apspriežamie jautājumi par zvejnieku nodarbinātību ir ietverti Zvejnieku nodarbināšanas noteikumos.Tā kā konsultēšanas notiek konkrētajā iestādē un regulējums neskar privātpersonas, turklāt var būt jāapspriežas par jautājumiem, kas nav ietverti attiecīgos MK noteikumos, ne visur ir nepieciešams un lietderīgi atsaukties uz konkrētiem MK noteikumiem. Īpaši tas attiecināms uz normatīvajiem aktiem, kas skar zvejas kuģu drošību un var ietvert ne tikai MK noteikumus Nr. 248, bet arī citus noteikumus, īpaši tos, kas ir Satiksmes ministrijas kompetencē, vai pat atsevišķas Jūras kodeksa un starptautiskās normas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ievērotas biedrības “Lauksaimnieku organizāciju sadarbības padome” biedru – zvejnieku un zivju produktu apstrādes un ražošanas uzņēmumu – intereses. Zvejnieki un zvejnieku organizācijas, kam būs nodrošināta iespēja apspriesties ZKP par darbu zvejniecībā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiek pārņemtas Padomes 2016. gada 19. decembra Direktīvas 2017/159, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (*COGECA*), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju *(Europêche*),prasības attiecībā uz apspriešanās iespējas par nodarbinātību zvejniecībā (skatīt 1. tabulu).Direktīvas pārņemšanas termiņš – 2019. gada 15. novembris. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2016. gada 19. decembra Direktīva 2017/159, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (*COGECA*), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju *(Europêche*) (turpmāk – Direktīva) |
| AAttiecīgā ES tiesību aktapanta numurs (uzskaitotkatru tiesību akta vienību –pantu, daļu, punktu,apakšpunktu) | BProjekta vienība, kas pārņemvai ievieš katru šīs tabulas Aailē minēto ES tiesību aktavienību, vai tiesību akts, kurattiecīgā ES tiesību aktavienība pārņemta vai ieviesta | C Informācija par to, vai šīstabulas A ailē minētās EStiesību akta vienības tiekpārņemtas vai ieviestaspilnībā vai daļēji.Norāda institūciju, kas iratbildīga par šo saistību izpildi pilnībā | D Informācija par to, vai šīstabulas B ailē minētāsprojekta vienības paredzstingrākas prasības nekā šīstabulas A ailē minētās EStiesību akta vienības. |
| Direktīvas pielikuma II pielikuma 3. punkts | 25.4. apakšpunkts | Pārņemta pilnībā. | Neparedz stingrākas prasības. |
| Direktīvas pielikuma 2. panta 3. punkts | 25.5. apakšpunkts | Pārņemta pilnībā | Neparedz stingrākas prasības |
| Direktīvas pielikuma II pielikuma 7. punkts | 25.6. apakšpunkts | Pārņemta pilnībā. | Neparedz stingrākas prasības. |
| Direktīvas pielikuma II pielikuma 79. punkts | 25.7. apakšpunkts | Pārņemta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas un Valsts kancelejas tīmekļvietnē 2020. gada 8. oktobrī. |
| 2. | Sabiedrības līdzdalība projekta izstrādē | Informācija par noteikumu projektu tika ievietota Zemkopības ministrijas tīmekļvietnes sadaļā „Sabiedrības līdzdalība”, kā arī Ministru kabineta tīmekļvietnes sadaļā „Sabiedrības līdzdalība” līdz 2020. gada 22. oktobrim. |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Zemkopības ministrs K. Gerhards

Jansone 29194918

Santa.Jansone@zm.gov.lv